Umuhimu wa kilimo kwa uchumi

UMUHIMU WA KILIMO KWA UCHUMI 
Naam, kilimo ni nguzo muhimu katika uimarishaji wa uchumi wa nchi. Kuna kilimo cha aina anuwai kama vile kilimo cha: chai, mahindi, maharagwe, mapapai, maembe, matunda na kadhalika. Kilimo huleta manufaa kochokocho nchini kama vile ushuru kwa serikali. Katika viwanda mbalimbali vinavyotengeneza bidhaa mbalimbali vinavyotokana na kilimo 
hutozwa ushuru kiasi fulani. Serikali ya taifa hutumia pesa hizo kuanzisha miradi mbali ya uzalishaji kama vile viwanda.Jambo hili huongeza kipato cha nchi kwa asilimia kubwa na hivyo kuimar wha uchumi. Kutokana na kilimo wale wengi nchini wameweza kupata nafasi za kazi. Watu huajiriwa katika mashamba na viwanda mbalimbali. Kilimo huwasaidia vijana kutumia muda wao vizuri na kujiepusha kutokana na maovu katika jamii kama vile wizi wanapoandikwa viwandani kuajiriwa kwa watu huimarisha viwango vyao vya maisha na pia huwasaidia kukimu mahitaji yao ya kila siku. Biashara nchini Kenya huimarishwa kwa asilimia kubwa ha kilimo kwani watu wengi wamejihusisha na kilimo. Biashara ya kilimo hufanyika katika taifa na kimataifa na hivyo husaidia Kenya kuleta vifaa ambavyo haina kama vile mashine. Jambo hili huimarisha uchumi wa nchi katika kiwango kikubwa kwani serikali huweza kupata hela za kutosha kwa ujenzi wa taifa.
Kilimo ni nguzo kuu ya chakula nchini. Wananchi hupata aina anuwai ya vyakula vinavyowafanya kujiepusha na udhaifu na kupata nguvu ya kutosha ya kufanya kazi zinazohusiana na ujenzi wa taifa.
Rasilimali mingi nchini hutoka kwa kilimo nchini kinga viwanda zaidi ya asilimia sitini hutegemea kilimo ili kupata rasilimali. Viwanda vingi vinapoundwa nchini huleta maendeleo kochokocho kanisa kama vile ujenzi wa shule, kanisa na hospitali.
Dawa nyingi nchini hutegemea kilimo. Mimea kama vile mwarubaini husaidia katika kutibu magonjwa mengi. Kilimo cha mimea zinazoweza kutibu magonjwa hupunguza gharama ya serikali kununua dawa kwa bei ghali nchini. Katika nchi za ng'ambo kwa kufanya hivi uchumi wa nchi huimaarika marudufu.
Kwa kweli kilimo cha miti ina manufaa mengi. Miti husaidia wananchi kutokana na ukame kwani miti huvuta mvua. Maji ya mvua hutumika viwandani na pia katika ufugaji wa samaki ambazo zinapouzwa huongeza uchumi wa nchi. Kilimo cha miti pia huzuia mmomonyoko wa udongo na hivyo kuimarisha kilimo cha mimea mingine ambazo zinapouzwa huleta faida nyingi nchini.
Kilimo husaidia kuwafanya wananchi kutukawa na tamaa ya kuhamia mjini na kutafuta kazi, jambo ambalo hufanya watu kuwa wengi mjini na kuanza mambo maovu kama vile wizi na mauaji kwani watu huhimizwa kufanya kilimo.
Kwa kweli kilimo ina manufaa mengi ambayo huimarisha uchumi wa nchi. Ni vyema serikali ikitilia mkazo kilimo kwa kuwapa wakulima mikopo. Jambo hilo litaimarisha uchumi wa nchi kwa kiwango kikubwa.